Prežijete to.
Hej, počujete ma?
Budete v poriadku.
Moja noha. Veľmi ma bolí.
Áno. To vám verím.
Ale myslím to vážne.
Všetko bude v poriadku.
Black Rock Desert, severozápadná Nevada
Bože. Je mi taká zima.
Áno, určite je.
Aj mne začína byť.
A ste tu dlhšie ako ja.
Máte dvojnásobne zrýchlený tep, Jessica. Ste Jessica, však?
- Jesse. - Jesse!
To je pekné meno. Ja som Colter.
- Ahoj. - Ahoj.
Jesse, myslím, že tu máme do činenia
so starým dobrým prípadom miernej hypotermie.
Keď som bol malý, kamarátil som sa s Jessem.
LEKÁRNIČKA
Bol to chlapec Jesse, nie dievča Jesse.
A bol to cap.
- Cap? - Áno.
Mal som trochu divné detstvo.
- Panebože! - To nič.
Hej, nepozeraj sa na nohu.
Pozri sa na mňa, dobre?
Teraz potrebujem, aby si nepanikárila.
Otec ma okrem toho, ako stopovať zver a ľudí,
tak som ťa, mimochodom, našiel, naučil, ako prežiť.
A prežiješ nasledovne:
po a, budeš robiť rýchle a múdre rozhodnutia, a po b, zachováš pokoj.
Nikdy nepodľahneš panike. Nikdy.
Nepozeraj sa na nohu, dobre? Pozeraj sa na mňa.
Zatvor oči, ak chceš. Chceš?
- Áno. - Dobre.
Môžeme tu zostať?
Tu?
Áno. Asi by sme tu mohli zostať.
Môžeme počkať na záchranný tím, aby ťa odtiaľto odviezol letecky.
Opatrne. Dobre.
Tá tvoja malá exkurzia, Jesse, je trochu mimo vyšliapanej cesty.
Takže tu hovoríme asi o piatich, v najlepšom prípade štyroch hodinách.
A potom už táto mierna hypotermia nebude až taká mierna.
Takže ak zostaneme, odhadujem tvoje šance na prežitie bez poškodenia nohy
na 15 až 20 %.
Ale, Jesse, hej!
Ale ak mi dovolíš stabilizovať zranenie a opatrne ťa odtiaľto odniesť,
šance pre teba a tvoju nohu sa zvýšia.
- Naozaj? - Naozaj. Hovorím o 90 až 95 %.
- Zdvihnem ťa, dobre? - Dobre.
- Tak dobre. Ideme na to. - Okej. Ďakujem.
Prežiješ to. Budeš úplne v pohode.
- Prežijem. - Dostanem ťa domov. Tak poď.
Okej.
- Vravel som jej, že je to riskantné. - Áno.
A že nie je pripravená na viacdňovú túru.
Je tam málo miest na doplnenie zásob.
- Ale Jesse je... - Drsňáčka.
Statočná drsňáčka, ktorá trochu zišla z cesty.
Stáva sa to aj najlepším.
- Neviem, ako sa vám odvďačiť. - Peňažná odmena postačí.
Myslím, že to bolo 50-tisíc?
Jasné. Áno. Samozrejme.
Hotovosť je vždy vítaná.
A tiež beriem šeky. Venmo, ak je to jednoduchšie.
Nie, len sa musím opýtať Jessiných rodičov.
Odmena bol môj nápad, no povedali, že to zaplatia,
ak ju niekto nájde.
Ako sme sa dohodli, Derek, odmena sa v momente úspechu
stáva záväznou. Takže Jessini rodičia, áno?
Zavolajme im.
VELMA A TEDDI vytáčam...
Ahoj, to bola rýchlovka.
Niekedy bohovia stoja pri nás, Velma.
Ako to ide v Denveri?
- Máš tie peniaze, alebo nie? - Áno, Teddi. Mám ich.
Hotovosť?
Visa.
Vieš, že nás zabijú poplatky na kreditkách.
Zlatko, dáš mu pokoj? Práve tomu dievčaťu zachránil život.
Ja viem, som veľmi hrdá. A tak ďalej. Visa.
Nepozerajte sa, dámy.
Prosím.
Odkladám tisícku na servis.
Od poslednej prehliadky si prešiel 16 000 km.
- Auto jazdí skvele. - Áno.
Pretože ťa nútim chodiť do servisu.
Nie. Určite nie.
- Vravela som ti, že nemôžeme... - Zachránili ju. Volá sa Labka.
- Labka, chápeš? - Nepotrebujeme ďalšieho psa.
- Máme ich priveľa. - Colter, psov nikdy nie je dosť, však?
Dámy, máte novú prácu alebo nie?
- Pracujem na tom. - Okej.
Hej, Colter.
Niekto ti volal. Nebolo to kvôli práci.
Povedal, že je starý priateľ z...
- Počkaj, čo to bolo? - Diablov zárez.
- Diablov zárez. Presne tak. - Áno.
Dám ti jeho číslo? 682-555...
- Volal ti? - Áno.
Vravel, že ti volal, no nedvíhal si mu.
Povedala si mu, ako ma nájde?
No tak. Veď ma poznáš.
Ak zavolá znova, ignoruj ho.
Niekto nemá náladu.
682-555-0125 - pred 3 h - Zmeškaný hovor pred 11 h - Zmeškaný hovor
- Haló? - Máš pero?
Ponúkajú 20-tisíc za informácie vedúce k bezpečnému návratu
Gilberta Browna, 14 rokov.
Predpokladajú, že je s otcom, Edwardom Brownom, ktorý ho nemá v opatere.
Naposledy ho videli v piatok ráno
pred jeho domom v Klamath Falls v Oregone.
Odmenu ponúkla matka a nevlastný otec.
Sarah a Mark Rileyovci.
- Nič v zlom, ale... - Veľa ľudí vám volalo ohľadom odmeny.
Jeden vravel, že Gil je späť na domovskej planéte.
- Budem hádať. Aj tak si vypýtal peniaze. - Áno.
Ja taký nie som.
Som profesionál. Týmto sa živím.
Odmenami, ktoré ponúka polícia alebo občania.
Je to nezvyčajná práca, no nie?
Je to stabilná práca, pane. Každý niečo hľadá.
To znie cool.
Je to cool. Veľmi cool.
Neúčtujem si poplatky ani výdavky
a odmena sa stane záväznou až v prípade úspechu.
Môže byť?
Okej.
Vravíte, že Gil je s biologickým otcom?
Áno, ale Eddie už nie je súčasťou Gilovho života.
Rozviedli sme sa, keď mal päť,
a odvtedy sme s ním neboli v kontakte.
- Vôbec? - Áno, v žiadnom.
V žiadnom.
- Gil sa naňho niekedy pýtal? - Áno, samozrejme.
Ale povedali sme mu pravdu.
Nevieme, kde Eddie je, ani čo robí.
Áno, Gil by nemal byť svedkom jeho životného štýlu.
Aby bolo jasné, nevydala som sa za vraha.
Šlo o veľa drog, malé krádeže.
Poznáte JUUL? Elektronické cigarety?
Odsedel si šesť mesiacov za krádež v ich obchode.
Takéto veci.
Ak nie ste v kontakte, ako viete, že je s Eddiem?
Gil má s nevlastným bratom spoločnú izbu.
Áno. V piatok skoro ráno odišiel na bicykli.
Počul som, že vstal, a tak som sa spýtal: „Kam ideš?“
Povedal, že sa stretneme v škole a že ide s otcom na raňajky.
S jeho biologickým otcom.
Gil mal o ňom vždy šialenú predstavu.
Snažil som sa mu byť dobrým otcom.
- Si dobrý otec, Mark. - Ale nie ten, ktorého chce.
Sarah vám so všetkým pomôže.
- Ideme? - Áno.
Dobre, ako to funguje? Čo urobíte ako prvé?
Sarah, ja... Môžem vás volať Sarah, však?
Áno, jasné.
Najprv mi poviete, prečo klamete.
STOPÁR
- Klamem? Pán Shaw... - Colter, prosím.
Colter, neviem, o akých klamstvách hovoríte.
Povedali ste, že ste s Eddiem nehovorili od vášho rozvodu.
A že ho zatkli za krádež v obchode JUUL.
Spoločnosť JUUL pred deviatimi rokmi neexistovala.
Som všímavý. Je to moja práca. Pozrieme sa do Gilovej izby?
Áno. Je na poschodí.
Som s Eddiem v kontakte.
Nie často, len občas.
Pred pár týždňami mi napísal mail, že je čistý.
Dával si život dokopy.
Chcel hovoriť s Gilom.
- Dovolili ste mu to? - Áno.
Gil vždy hovoril, ako mu chýba ocko.
Ako si želá, aby ho spoznal,
a tak si začali písať.
Netušila som, že ho unesie.
Sarah.
Výlet do kempu.
Nikam inam ho ako otec nevzal.
- Môžem si to vziať? - Áno.
Potrebujem jeho aktuálnu fotku.
Možno fotku zo školy a jeho telefónne číslo.
Mala som povedať Markovi o Eddiem, o tom, že chce kontaktovať Gila,
ale bála som sa.
Báli ste sa.
Báli ste sa, že sa naštve? Bude agresívny?
Bože, nie.
Bála som sa, že mu to zlomí srdce.
Počkajte. Prinesiem vám tú fotku.
Si v poriadku, Colter.
Si úplne v pohode.
Nikdy nepodľahni panike.
Výborne.
- Čauko, ako? - Potrebujem tvoju pomoc.
Mám sa skvele, Colter. Ďakujem za opýtanie.
Bobby, je to naliehavé.
Áno, to vravíš vždy.
Ide o nezvestného tínedžera. Utiekol so svojím biologickým otcom.
Zisti mi všetko, čo sa dá.
- Meškáš. - Adresy, prezývky, telefónne čísla.
- Volá sa Edward Brown. - Nenašiel si bežnejšie meno?
John Smith asi nebol k dispozícii.
Budeš vtipkovať alebo mi pomôžeš?
Rozhodujem sa.
Stredné meno Monroe.
Podľa jeho ex sa narodil niekde v Indiane.
To mi pomôže.
A tiež potrebujem históriu správ z telefónu.
Získame ju aj bez telefónu?
Jasné. Ale nebude to celkom legálne.
- Bude ťa to stáť dvojnásobok. - Dvojnásobok?
Mám ti pripomenúť, že tvoja úbohá riť
by tu bezo mňa nebola?
To robíš vždy, keď mi zavoláš.
- Dobre, fajn. Dvojnásobok. Si najhorší. - Nie. Najlepší.
Preto mi stále voláš.
No tak, Colter. Zavolaj mi. Musíme sa porozprávať.
No tak. Musíme ísť. Poďme! Ihneď.
Russell.
Nemôžeme ísť bez mamy.
- Už nikdy mi neodvrávaj! - Hej!
Oci!
Bobby Exley - teraz POZRI SI MAIL!
Nemáš za čo!
Dobre, Eddie. Pozrime sa, čo na teba máme.
Čau, maličký, hádaj, kto som. OCKO? OMG!
mohli by sme sa stretnúť Áno - 100%
Prosím, nehovor to mame
povedz mi kde NEMÔŽEM SA DOČKAŤ! BURGER BIN, 6:30
Vitajte v Burger Bin. Čo si dáte?
Nič, ďakujem. Môžete mi povedať,
o koľkej otvárate cez pracovné dni?
Ja neviem.
Neviete, kedy otvárate?
Dáte si niečo?
A čo bezpečnostná kamera pri výdajnom okienku?
Je zapnutá celú noc?
Človeče, ja neviem.
Snažím sa pomôcť rodine nájsť nezvestné dieťa.
Veľmi rád by som sa pozrel na ten záznam, ak môžem.
Hej, Patty?
Áno? Zdravím.
Môže sa tento týpek pozrieť na kamerový záznam z drive-thru?
To by som sa musela spýtať vedenia.
Ako dlho by to trvalo?
Netuším. Prepáčte, kto ste?
Nerobte si starosti.
To nič. Ďakujem.
Dobrý deň, čo si dáte?
Hej! Pane! Tam nesmiete ísť!
Prepáčte!
Zdravím. Môžete mi, prosím, pomôcť?
Vďakabohu, že ste tu. Vtrhol dnu.
- Pane! - Už len chvíľu!
Archív bezpečnostných kamier
Je tam.
- Vyjdite von. - Počkajte chvíľu.
No tak.
Tak dobre, kamarát. Vyjdite von.
Áno, už len sekundu.
Počkajte.
Dobre, kamoš. Stačilo.
- Vyjdite von. - Hneď som tam.
- Našli ste ho? - Počúvajte ma.
Sarah, poslal som vám fotku.
- Videli ste ju? - Bože. Čo?
Sarah, pozrite si tú fotku.
- Ideme dnu. - Dajte mi chvíľu.
Božemôj.
- Poznáte ho? - Nie! Nepoznám.
- Nehýbte sa. - Muž, čo uniesol Gila, nie je jeho otec.
Čo sa deje?
Nie, kamoši!
Upokojte sa. Ešte nie je ráno.
Volá Colter.
Ahoj, Colter. Áno?
- Je vo väzení. Áno, počkaj. - Čože?
- Rozumiem. Idem si po pero. - Začo?
Dobre. Áno.
Máme právnika, ktorý by šiel do Pacific Northwest?
- Dnes večer? - Samozrejme.
Počkaj, Colter, vyriešim to.
- Nie, postarám sa o to. - Nie.
Tak dobre. Chce ešte jednu.
No dobre, pozrite. Pani policajtka Aminiová, však?
Toto je trochu prehnané. Nemyslíte?
- Trochu som sa rozčúlil. - Kládli ste odpor pri zatýkaní.
Odpor? Nie, nekládol som odpor.
Zdráhal som sa. Trochu som sa zdráhal.
Otočte sa doprava, prosím.
To sa stalo po tom, čo ste sa vlámali do Burger Bin.
Nevlámal som sa. Vlámanie má veľmi negatívny význam.
Otočte sa doľava.
Pomáham jednej rodine nájsť nezvestné dieťa.
To ste povedali. Zbierate odmeny, však? Žoldnier?
Nie. Uprednostňujem výraz „odmenár“.
Také slovo existuje?
Pozrite si záznam, čo som našiel.
Chlapec si myslel,
že sa stretol s otcom. Nebol to on.
Musíme nájsť muža z toho videa.
Prepáčte. Dávate mi pokyny?
Znelo to, akoby ste mi dávali pokyny.
Nie, to nie. Áno, možno...
Tlačí nás čas.
Prečo vám na tom záleží?
Našli ste ten záznam, však?
Takže ak a keď to dieťa zachránime,
vráti sa domov vďaka týmto informáciám.
- Áno, takže? - Takže dostanete svoje peniaze.
O to vám ide, však?
Poďte.
Kedy môžem zložiť kauciu?
Keď sa vznesie obvinenie. Možno vo štvrtok.
Štvrtok?
Okej. Vďaka, Sam. Nie, rozumiem.
Áno. Nie, vďaka, Frank. Mrzí ma to.
- Frank Davis nemôže? - Je mŕtvy.
To bol Frank junior.
Reenie! Ako sa máš?
Áno. Uhádla si. Colter.
Počkaj, Reenie. Sekundu.
- Čo je to s tebou? - Nemôžeme poslať Reenie.
- On nás zabije. No tak. - Čo? Prečo?
To je skvelé, Reenie. Skontroluj si o päť minút mail, dobre?
Dobre. Maj sa.
Naozaj nás zabije.
Božemôj.
- Reenie! - Nie.
- Čo? - Nemôžeš so mnou hovoriť.
Nie si môj právnik?
Ránko. Volám sa Reenie Greenová.
Zastupujem patologického narcistu v tamtej cele.
Vraj ho mám dostať von, ale úprimne neviem, ako sa k tomu postaviť.
- Reenie. - Nič nehovor.
Viete, poznáme sa dlhšie ako len pár rokov,
ja a tento pekný idiot.
Ale keď som ho videla naposledy,
trepala som sa cez celú krajinu do krásneho Akronu v Ohiu,
kde som ho úspešne obhájila proti obvineniu z manipulovania svedkov,
a možno neviete, ale takú právničinu nezvládne hocijaký hlupák.
A potom sa niečo stalo.
Bolo to iné.
Šli sme na večeru, popíjali víno... Viete, ako to chodí.
Ste skúsený muž.
A hádajte, kto sa v noci vyparil ako previnilý vysokoškolák?
Môžem, prosím, trochu dovysvetliť kontext?
Nie. Stalo sa to po tom, čo som mu veľmi jasne vysvetlila,
kým sme mali obaja oblečené nohavice, že má do činenia
s prvotriednou kočkou z Harvardu,
nie s nejakou naivkou zo zapadákova.
Reenie, mal som prácu.
Jednu ženu uniesli z nemocnice.
- Ticho. - Vybil sa mi mobil
- a trčal som... - Dobre, asi už pôjdem.
Nie, Reenie. Počkaj.
Prepáč. Ospravedlňujem sa.
Neprijíma sa.
Nevybavíš mi vypočutie?
Práve som z neho prišla.
- Čože? - Bývalý priateľ mojej sesternice Angely
je úradníkom na Najvyššom súde v Klamathe
a dostala nás tam hneď ráno.
Takže môžem odísť?
Dám ti vedieť, kedy máš prísť na súd.
Zostanem v meste aspoň pár dní.
- Mám sa zastaviť? - Bože. Nie.
Navštívim Múzeum letectva v Pine Grove,
kúpim niečo zábavné pre svojho otca, pretože slúžil v letectve.
- Žili sme na základniach po celom svete. - To som nevedel.
Áno, prečo by si mal? Nikdy si sa nepýtal.
682-555-0125 - Neignoruj ma, Colter. Je tu niečo, čo by si mal vedieť...
Ste vonku. Ako to, že ste vonku?
Pozreli ste si to video z drive-thru?
Áno.
Máte pravdu. Eddie Brown nie je únoscom.
- Vyhlásili ste... - Vyhlásila som po ňom pátranie.
Dobre. A Gilov bicykel?
Bol v kontajneri na Lincolnovej. Hľadáme na ňom odtlačky.
- A čo jeho rodina? - Prosím?
Poslali ste k nim niekoho?
Aby sa uistil, že sú v bezpečí?
Majú ešte jedno dieťa.
Nie. Áno, to by bolo fajn.
Som prekvapená.
Prekvapená, že som v tom dobrý? Ja, čo som len žoldnier?
Úprimne, prekvapilo ma, že vám na tom záleží.
Viem, na čo práve myslíte.
Buďte opatrná. Len to vám na to poviem.
Volal som ti asi tisíckrát. Myslel som, že je to dôležité.
- Bol som v base. - Niečo zábavné?
Vlámal som sa do fastfoodu a zabarikádoval som sa v kancelárii.
To sa na teba podobá.
Našiel si Eddieho Browna?
Áno. Ale musím ti povedať, že nie je možné, že to dieťa uniesol on.
Na to som už prišiel.
Niekto sa zaňho vydáva. Niekto, kto ho veľmi dobre pozná.
Opravím ťa. „Poznal.“
- Čo, prosím? - Niekto, kto ho veľmi dobre poznal.
Edward Brown je už 6 mesiacov mŕtvy.
Nemáme radi výraz „domov na polceste“, pán Shaw.
Sme resocializačné stredisko.
Títo muži sú tu, pretože im to štát dal
ako podmienku ich prepustenia.
Páni. Návšteva.
Eddie? Áno. Eddieho poznal každý.
Strávil tu veľa času. Volali sme ho Starosta.
Starosta ničoho.
Keď sa odtiaľto odhlásil naposledy,
vravel, že sa už nikdy ničoho nedotkne.
O tri dni neskôr zomrel na predávkovanie.
A čo on?
To je Jack Horvath. Pekný hajzlík.
- Poznal Eddieho? - Vravím, že ho poznali všetci.
Nejaký dôvod, prečo by chcel Jack Horvath uniesť Eddieho syna?
Vydával sa za Eddieho a potom uniesol chlapca.
Ide o tie prekliate prachy.
Hej.
- Áno, to je ono. - Áno.
Aké peniaze?
Je to príbeh, ktorý rád rozprával.
Raz za čas to spomenul.
Že keď sa konečne dostane von,
pôjde vykopať svoje prachy.
Trochu sme si ho doberali: „Aké prachy?“
Povedal, že má pár stoviek tisíc z obchodu s drogami.
Zahrabal tie peniaze v... Kde to bolo?
V štátnom lese Sun Pass. Na nejakej lúke.
- Áno. - Ale tie prachy neexistujú.
Ale vravel, že ich zahrabal na špeciálnom mieste,
nikdy nezabudne kde,
pretože tam bol v najlepší deň svojho života,
keď vzal svojho chlapca kempovať.
Na záznamoch vidíme, ako Horvathov pickup vchádza do Sun Pass v piatok o 16.45.
Pravdepodobne je tam stále s Gilom a hľadá zakopanú hotovosť.
Štátna polícia je pripravená ísť po vášho syna.
Sun Pass má rozlohu 20 000 akrov.
- Ako ho nájdete? - Máme helikoptéry.
A veľa vytrénovaných policajtov.
- Nájdeme ho. - Nie.
Ukážka sily je nesprávny krok.
Má za sebou veľa násilností a nestability.
Teraz je vyčerpaný a zmätený.
Kto ste? Kto je to?
- Je to odmenár. - Čože?
Nebezpečné zviera nesmiete zahnať do kúta. Nevieme,
čo urobí, ak sa zjavíte so zbraňami.
Pôjdem tam. Potichu ich budem sledovať.
Dostanem odtiaľ Gila bez ohrozenia
a zbytočného rizika ozbrojenej akcie.
Ale neviete, kde sú.
Myslím, že viem. Viete, kde je toto?
- Áno. - Dobre, počkajte.
Nebudeme robiť rozhodnutia
na základe podnetov nejakého lovca pokladov.
Bez Coltera by sme sa tak ďaleko nedostali.
- Však? - Áno.
Môžeme to urobiť podľa neho?
Máte dve hodiny.
Ani o minútu viac.
Musím to vedieť.
Ako sa človek stane lovcom odmien?
Je to stabilná práca. Každý niečo hľadá.
To hovoríte vždy, však?
Šikovná očarujúca veta, ktorú použijete vždy, keď sa niekto opýta.
Ale to nie je odpoveď na moju otázku, však?
No tak. Prečo tráviť život na cestách riešením cudzích problémov?
Moje detstvo bolo nezvyčajné.
Obaja moji rodičia boli profesormi na Berkeley,
až kým otec nemal incident.
Nebolo to niečo, čo sa dá vysvetliť dieťaťu.
A tak nás vzal žiť mimo civilizáciu.
Na chatu.
Vlastne to bol komplex pri národnom lese Sierra.
Bolo to dobrodružstvo.
A môj otec začal...
hovoriť o ľuďoch, ktorí ho chcú dostať.
O tom, že sa všetci musíme pripraviť.
Naučil nás stopovať,
loviť.
Naučil nás liezť na skale, ktorú nazval Diablov zárez.
A jednu noc bola mama preč.
Mal som 15. Russell práve oslávil 18 rokov.
Moja sestra Dory mala deväť.
Musíme ísť. Ihneď.
- Už idú. - Kto?
- Poďme. - Kam ideme?
Vezmite si batohy. Viete, čo máte robiť.
- Ale mama tu nie je. - Nájde nás, zlatko.
Nemôžeme ísť bez mamy.
Už nikdy mi neodvrávaj! Nikdy!
Hej, nechaj ju!
Oci!
Prepáčte.
Som taký hlúpy. Chcú predsa mňa.
- Pôjdem sám. - Oci!
Oci, počkaj!
- Oci! - Nechaj ho ísť, Colter.
Nie!
Bude lepšie, ak sa už nikdy nevráti.
Jeho stav sa zhoršuje. Ty to vieš.
Bolo by nám lepšie, keby zomrel.
Ako to môžeš povedať?
Dobre. Zostaň tu s Dory. Ja idem poňho.
Mama prišla o hodinu neskôr.
Stále sa nevrátili, tak som sa vybral nájsť otca.
Ale nenašli ste ho.
Bola tma a vy ste boli len dieťa
a napriek všetkému výcviku, ktorý vám dal, ste ho nemohli vystopovať a zmizol.
A preto po zvyšok života budete
pomáhať iným ľuďom nájsť to, čo stratili.
Nie, práve naopak.
Našiel som ho.
- Počujte, Colter. - Sme tu.
Asi dva a pol kilometra po tej ceste.
Hej, Colter.
Buďte opatrný.
Gil.
Som Colter. Poslali ma tvoji rodičia.
Poslali ma, aby som ťa dostal domov, dobre?
- Naozaj? - Áno.
- Ruky hore! Odhoďte tú zbraň! - Jasné.
- Na kolená. Ihneď. - Vy ste Jack, však?
- To nič. Si v poriadku? Ja hej. - Áno.
Ruky za hlavu. No tak.
Viem, ako sa cítite. Ste naštvaný, však?
Chlapec vás sem priviedol,
aby vám ukázal miesto, kam Eddie zahrabal peniaze.
Už pár dní kopete, však?
Začína vám to dochádzať. Nie sú tu žiadne peniaze.
Toto všetko ste urobili zbytočne.
- Kto ste, dopekla? - Nie som policajt.
To je dôležité.
Toto je únos.
Vy to viete, však? Únos a použitie zbrane pri spáchaní trestného činu.
Ak vás chytia, už nikdy neuvidíte denné svetlo.
Ale mám pre vás dobrú správu.
Poliši mi dali dve hodiny, kým vtrhnú do parku.
Teraz sa pozriem na hodinky.
Áno? Dobre.
Je to dobré, Jack.
Sme na tom dobre. Máme ešte polhodinu.
Takže?
Plán je nasledovný. Dáte mi kľúč od pút.
Vezmem Gila a pôjdem a vy odtiaľto zmiznete, skôr než sem dorazí kavaléria.
- Je to môj rukojemník. Mám iba jeho. - Čo ak sa zraní?
Jack, čo ak zomrie? Teraz hovoríme o vražde. No tak.
Dajte mi kľúč a choďte, kým máte ešte polhodinu.
Myslíte, že to zvládnem?
Myslím, že ak odídete hneď,
máte päť- až desaťpercentnú šancu, že to zvládnete.
Ale ak sem prídu poliši, Jack,
a budete zbraňou mieriť na chlapcovu hlavu,
na 100 % skončíte vo väzbe.
Alebo ešte horšie, pod zemou.
No tak. Dajte mi kľúč.
No tak.
Dobre.
- Si v poriadku? - Áno.
Tak dobre. Dostanem ťa odtiaľto.
Hajzel.
- Oklamal si ma. - Počkajte. Čo?
Mal som polhodinu!
Mal som ešte polhodinu!
- Si v poriadku? - Áno.
Drž sa pevne.
Zostaň dole.
Vyjdite von s rukami nad hlavou.
Je koniec, Jack.
Je po všetkom.
Áno, ja viem.
- Zostaň dole. - Potrebujem posily.
Si v poriadku?
- Áno. - Áno.
Okej. Budeme v poriadku.
Bude to chvíľu trvať.
Musia pristáť s helikoptérou alebo dostať člny do vody.
Tak či onak, potrvá to asi polhodinu.
Teda ak sa auto nezošmykne dolu.
Si dobrý plavec?
- Priemerný. - Priemerný.
To stačí.
Som celkom dobrý plavec. Ale postrelil ma.
Strácam veľa krvi, čo znamená, že strácam veľa síl.
Čoskoro už nebudem môcť plávať,
- takže ak sa teraz pustíme... - Pustíme?
Ak sa teraz pustíme,
odhadujem naše šance, že doplávame do bezpečia, asi na 95 %.
Čím dlhšie budeme čakať, tým viac sa naše šance znížia.
Veríš mi?
- Okej. - Okej.
Pustíme sa na tri.
- Musíš byť statočný. - Dobre.
Raz, dva, tri.
KLAMATH FALLS REGIONÁLNA NEMOCNICA
Zdravím. Znervóznel som, dobre?
Mrzí ma, že vás postrelil.
A čo chlapec, ktorý skoro zomrel?
Aj to vás mrzí?
Ahojte.
Ahoj.
Toto je pre vás.
- Zaslúžili ste si to, Colter. - Ďakujem.
Vďaka. Ale vlastne som sa prišiel pozrieť na Gila.
Ako sa máš, kamoš?
Môj otec je mŕtvy.
Áno.
Aj môj.
Ale máš niečo, čo ja nie. Dobrého nevlastného otca.
Skvelého. Pardon.
Fakt skvelého nevlastného otca. Máš okolo seba veľa dobrých ľudí.
Spoliehaj sa na ľudí, ktorých máš.
- Budete v pohode. - Ďakujeme.
- Ahoj. - Si šťastlivec.
Nech si urobil čokoľvek, miestni ťa už nechcú ukrižovať.
Si slobodný.
To je skvelá správa.
- Počuj, Reenie, chcem len povedať... - Nechaj tak, zlato.
Vieš, aký máš problém, Colter Shaw?
Si strašne zaujímavý
a väčšina mojej práce nie je.
To je tvoj problém, kamarát.
- Vďaka? - Povedz svojim dvom asistentkám,
že nabudúce som prvá na zozname.
Neodídem. Musíš si vypočuť, čo ti chcem povedať.
Dobre, si na rade.
- V čom? - Životný príbeh.
Ako sa žena ako ty stane policajtkou?
- Čo? - Sklapni.
Čo sa deje?
Prišla som neskoro. Labku si už niekto adoptoval.
To je ale škoda.
Vieš čo? Nebuď škodoradostná, Teddi. Je to hnusné.
Božemôj.
- Neverím. - Si problémová. Vidím to.
Božemôj.
- Tak veľmi ťa ľúbim. - Aj ja teba.
- Ďakujem. - Dobre.
- Máme fakt veľa psov. - Nie.
- Vôbec. - Mrkni sa na toto.
Mám niečo pre nášho chlapca.
Kto je tvoja kamoška?
Počkajte chvíľu.
Počuj...
Ja viem.
Dobre, čo máme?
Dr. Sam Lookingbill,
42-ročný kardiológ a otec troch detí
je od pondelka nezvestný a naposledy ho videli na klinike v Colorado Springs.
Oci!
Russell! Čo si to urobil?
Colter.
Kiežby som vedela, že prídeš.
Mami.
Čo je? Čo sa stalo?
Volal mi Russell.
Hovoril si s bratom?
Nie, ignorujem ho. Ale on to nevzdá.
A napadlo mi, či volal aj tebe.
Nie.
Povedal, že je tu niečo, čo musím vedieť.
Mami, ak vieš niečo o Russellovi alebo otcovi,
čo by som mal vedieť, musíš mi to povedať.
A ja potrebujem, aby si mi veril.
Zablokuj si to číslo. Ignoruj ho.
- Mami. - Colter, počúvaj ma.
Za tie roky som od teba skoro nič nežiadala.
Nechaj to tak.
Pre dobro všetkých.
Nechaj to tak.
Tak poď. Poď sa dovnútra najesť.
Predpokladám, že nemôžeš zostať na noc.
Musím ísť do Colorado Springs.
Jasné.
Preklad titulkov: Tímea Varghová, Deluxe